
Θέμα   : Έγκριση διαδικασίας, κριτηρίων και δικαιολογητικών καταβολής οικονομικού βοηθήματος οικονομικά ευάλωτων κατοίκων Δήμου Καλλιθέας περιόδου Χριστούγεννα 2026
Σας παρακαλούμε, κατά την προσεχή συνεδρίαση του Δημοτικού Συμβουλίου , όπως συμπεριλάβετε και το θέμα που αφορά στην έγκριση διαδικασίας, κριτηρίων και δικαιολογητικών καταβολής οικονομικού βοηθήματος οικονομικά ευάλωτων κατοίκων Δήμου Καλλιθέας περιόδου Χριστούγεννα 2026
Η υπηρεσία μας,
Έχοντας υπόψη : 
  Τις διατάξεις του Ν. 5314/2026 (ΦΕΚ Α΄ 103/29-06-2026) «Κώδικας Τοπικής Αυτοδιοίκησης» και ειδικότερα:
1.Τις διατάξεις του άρθρου 128 του Ν. 5314/2026 σχετικά με τις γενικές αρμοδιότητες του Δημοτικού Συμβουλίου.
2.  Το άρθρο 525 παρ.3 του ν. 5314/2026 «Επιχορηγήσεις και βοηθήματα δήμων»
Για την αντιμετώπιση έκτακτης και σοβαρής ανάγκης επιτρέπεται να χορηγούνται στους οικονομικά
αδύναμους κατοίκους, τους τρίτεκνους, και τους πολύτεκνους είδη διαβίωσης ή περίθαλψης, κυρίως ιατρο-φαρμακευτικής και νοσοκομειακής, με απόφαση του δημοτικού συμβουλίου. Με τους ίδιους όρους επιτρέπεται να χορηγούνται χρηματικά βοηθήματα
3. Τα άρθρα 109 παρ. 2  περιπτώσεις γ) κσι η) και 463 του ν.5314/2026.

4. Την υπ’ αριθ. 2/2026 (ΑΔΑ: 9ΖΧ9ΩΕΚ-1ΕΩ) απόφαση Δημοτικού Συμβουλίου περί έγκρισης προϋπολογισμού Δήμου Καλλιθέας οικονομικού έτους 2026 και την υπ’ αριθ. 4493/22.1.2026 Απόφαση του Γραμματέα Αποκεντρωμένης Διοίκησης Αττικής περί επικύρωσης του προϋπολογισμού Δήμου Καλλιθέας οικονομικού έτους 2026 (Α.Δ.Α: 63ΥΨΩΕΚ-ΜΓ6) 

5. Το γεγονός ότι τα οικονομικά κριτήρια επιλογής ωφελούμενων στηρίζονται σε έγκριτα στοιχεία της ΕΛΣΤΑΤ και του Παρατηρητηρίου Οικονομικών και Κοινωνικών Εξελίξεων του ΙΝΕ περί ορίων (ακραίας) φτώχειας.
6. Το γεγονός ότι οι Κοινωνικές Υπηρεσίες του Δήμου Καλλιθέας διαπιστώνουν την ετήσια αύξηση των ατόμων που πλήττονται από την κοινωνικοοικονομική κρίση.

Από την παράθεση των παραπάνω διατάξεων προκύπτει ότι  δύναται ο Δήμος, περιοδικά (π.χ. τις περιόδους Χριστουγέννων και Πάσχα) να ενισχύει με οικονομικό βοήθημα τις  ευπαθείς ομάδες των κατοίκων τους ιδιαίτερα ενόψει των ιδιαίτερων εορταστικών εθίμων και παραδόσεων που αποτελούν εξαιρετική περίσταση που αποκλίνει από τις συνήθεις ανάγκες της καθημερινότητας .
Προτείνονται προς έγκριση τα παρακάτω κριτήρια επιλογής δικαιούχων, διαδικασία και δικαιολογητικά:

Οι κατηγορίες των ευπαθών ομάδων  που μπορούν να συμμετέχουν στο πρόγραμμα είναι οι εξής:
1. Δικαιούχοι ΕΕΕ (Ελάχιστου Εγγυημένου Εισοδήματος -ΚΕΑ) 
2. Άνεργοι
3. Πολύτεκνες οικογένειες με ανήλικα παιδιά

4. Μονογονεϊκές οικογένειες με ανήλικα παιδιά
5. Οικογένειες που ζουν σε πενιχρές κοινωνικές και οικονομικές συνθήκες
6. Μοναχικοί ηλικιωμένοι και ζευγάρια ηλικιωμένων με χαμηλό εισόδημα χωρίς παιδιά

7. Άτομα ΑμεΑ εντός των εισοδηματικών κριτηρίων που ορίζονται
· Οι παραπάνω κατηγορίες θα πρέπει να είναι: 
· κάτοικοι του Δήμου Καλλιθέας 

· εντός εισοδηματικών κριτηρίων ανά κατηγορία δηλ.:

1. Νοικοκυριό 1 ατόμου έως 6.000,00 € ετήσιο οικογενειακό εισόδημα

2. Νοικοκυριό 2 ατόμων έως 8.000,00 € ετήσιο οικογενειακό εισόδημα

3. Νοικοκυριό 3 ατόμων έως 10.000,00 € ετήσιο οικογενειακό εισόδημα

4. Νοικοκυριό 4 ατόμων έως 12.000,00 € ετήσιο οικογενειακό εισόδημα

5. Νοικοκυριό 5 ατόμων έως 14.000,00 € ετήσιο οικογενειακό εισόδημα

6. Νοικοκυριό 6 ατόμων και πάνω 1.000,00€ ανά επιπλέον άτομο και με ανώτατο όριο τις 18.000,00€ ετήσιο οικογενειακό εισόδημα.
ΔΙΚΑΙΟΛΟΓΗΤΙΚΑ ΓΙΑ ΟΛΑ ΤΑ ΜΕΛΗ ΤΟΥ ΝΟΙΚΟΚΥΡΙΟΥ 
  Α. Για  τους  δικαιούχους  του  ΕΕΕ (Ελάχιστου Εγγυημένου Εισοδήματος -ΚΕΑ)
1. Αστυνομική  Ταυτότητα  ή  Διαβατήριο  και  Άδεια  Διαμονής  σε  ισχύ  για όλα τα ενήλικα άτομα.
2. Ολόκληρη εγκεκριμένη αίτηση του ΕΕΕ (Ελάχιστο Εγγυημένο Εισόδημα- ΚΕΑ) 
Β. Για τους ΜΗ δικαιούχους του ΕΕΕ (Ελάχιστου Εγγυημένου Εισοδήματος -ΚΕΑ)

1. Αστυνομική Ταυτότητα ή Διαβατήριο και Άδεια Διαμονής σε ισχύ για όλα τα ενήλικα άτομα
2. Εκκαθαριστικό εφορίας (ΦΕΦΠ) όλων των συνοικούντων ενηλίκων ατόμων
3. Φορολογική δήλωση (Ε1)

4. Αποδεικτικό Κατοικίας ( λογαριασμός ρεύματος) 
5. Κατά περίπτωση: Βεβαίωση  Ανεργίας σε ισχύ ή Βεβαίωση Σπουδών ή Βεβαίωση Στρατολογικής Μονάδας ή Στρατιωτική Ταυτότητα
6. Κάρτα αναπηρίας ή πιστοποιητικό Αναπηρίας σε ισχύ από αρμόδια επιτροπή ΚΕΠΑ
7. Φωτοτυπία της πρώτης σελίδας βιβλιαρίου τραπέζης όπου αναγράφεται η τράπεζα και ο αριθμός λογαριασμού (ΙΒΑΝ) ή εκτύπωση ΙΒΑΝ από την τράπεζα στην απουσία βιβλιαρίου
Οι αιτήσεις αξιολογούνται βάσει των παραπάνω κριτηρίων.

Σε περίπτωση εκπρόθεσμης αίτησης ή προσκόμισης ελλιπών δικαιολογητικών η αίτηση απορρίπτεται.
ΠΟΣΑ ΧΡΗΜΑΤΙΚΟΥ ΒΟΗΘΗΜΑΤΟΣ 

· Για 1-2 άτομα – 110€ 
· Για 3-4 άτομα – 150€

· Για 5+ άτομα  -  180€

ΔΙΑΔΙΚΑΣΙΑ
ΓΕΝΙΚΑ: 

Για την εύρυθμη λειτουργία της υπηρεσίας και την αποτελεσματικότερη και λιγότερο επιβαρυντική για τους πολίτες εξυπηρέτηση, διενεργούνται αιτήσεις ( με τα ανάλογα δικαιολογητικά) άπαξ ετησίως και καταρτίζεται κατάλογος οικονομικά ευάλωτων κατοίκων ο οποίος χρησιμοποιείται για τον καθορισμό των δικαιούχων χρηματικού βοηθήματος για τις περιόδους Χριστουγέννων και Πάσχα.

Ειδικότερα για την περίοδο των Χριστουγέννων 2026  θα ισχύσουν τα παρακάτω:

ΒΗΜΑΤΑ ΔΙΑΔΙΚΑΣΙΑΣ:

1.  Αιτήσεις των πολιτών τον 9/2026, αξιολόγηση των αιτήσεων και  ανάδειξη επιτυχόντων.

2.  Σύνταξη του ονομαστικού καταλόγου οικονομικά ευάλωτων κατοίκων και έγκρισή του από όργανα του Δήμου ως ισχύει. 
 3.Η υπηρεσία διατηρεί το δικαίωμα επί του εγκεκριμένου καταλόγου να αντικαταστήσει δικαιούχους, σε περίπτωση θανάτου ή μετοίκησης, με νέους δικαιούχους που θα προτείνονται από τις κοινωνικές υπηρεσίες, θα προσκομίσουν δικαιολογητικά και θα πληρούν τα κριτήρια ένταξης.

Σύμφωνα με τα παραπάνω παρακαλούμε να εγκρίνετε : 

Τα περιγραφόμενα στην ανωτέρω εισήγηση, κριτήρια, δικαιολογητικά και τη διαδικασία για την καταβολή χρηματικών βοηθημάτων σε οικονομικά ευάλωτους κατοίκους ενόψει της περιόδου των Χριστουγέννων 2026.

   Ο   ΑΝΤΙΔΗΜΑΡΧΟΣ  ΚΟΙΝΩΝΙΚΗΣ ΠΟΛΙΤΙΚΗΣ        
- 








ΝΙΚΟΛΑΟΣ ΓΙΑΤΡΑΣ
Εσωτερική Διανομή                                                                            

-Γραφείο Δημάρχου                                                         

-Γραφείο Αντιδημάρχου (κ. Γιατρά)   

-Γραφείο Γεν. Γραμματέα
-Τμήμα Προμηθειών & Αποθηκών  

-Δ/νση Κοινωνικής Πολιτικής                                                         

-Τμήμα Υγείας & Κοιν. Προστασίας                                                         

